CELEX: 22017D1073
Language: hr
Date: 2015-10-30 00:00:00
Title: Odluka Zajedničkog odbora EGP-a br. 284/2015 od 30. listopada 2015. o izmjeni Priloga XX. (Okoliš) Sporazumu o EGP-u [2017/1073]

22.6.2017   
               
               
                  HR
               
               
                  Službeni list Europske unije
               
               
                  L 161/75
               
            ODLUKA ZAJEDNIČKOG ODBORA EGP-a
      br. 284/2015
      od 30. listopada 2015.
      o izmjeni Priloga XX. (Okoliš) Sporazumu o EGP-u [2017/1073]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Delegirana uredba Komisije (EU) 2015/1844 оd 13. srpnja 2015. o izmjeni Uredbe (EU) br. 389/2013 u pogledu tehničke provedbe Kyotskog protokola nakon 2012. (1) treba se uključiti u Sporazum o EGP-u.
               
            
                  (2)
               
               
                  Odluka br. 406/2009/EZ Europskog parlamenta i Vijeća od 23. travnja 2009. o naporima koje poduzimaju države članice radi smanjenja emisija stakleničkih plinova s ciljem ostvarenja ciljeva Zajednice vezanih za smanjenje emisija stakleničkih plinova do 2020. godine (2) nije uključena u Sporazum o EGP-u.
               
            
                  (3)
               
               
                  Uredba (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te stavljanju izvan snage Odluke br. 280/2004/EZ (3) nije uključena u Sporazum o EGP-u.
               
            
                  (4)
               
               
                  Prilog XX. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U točki 21.ana (Uredba Komisije (EU) br. 389/2013) Priloga XX. Sporazumu o EGP-u dodaje se sljedeće:
      „, kako je izmijenjena:
      
                  —
               
               
                  
                     32015 R 1844: Provedbenom uredbom Komisije (EU) 2015/1844 od 13. srpnja 2015. (SL L 268, 15.10.2015., str. 1.).”
               
            Članak 2.
      Vjerodostojni su tekstovi Delegirane uredbe (EU) 2015/1844 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 1. studenoga 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 30. listopada 2015.
         
            
               Za Zajednički odbor EGP-a
            
            
               Predsjednica
            
            Oda SLETNES
         
      
      
         (1)  SL L 268, 15.10.2015., str. 1.
      
      
         (2)  SL L 140, 5.6.2009., str. 136.
      
      
         (3)  SL L 165, 18.6.2013., str. 13.
      
      
         (*1)  Ustavni zahtjevi nisu navedeni.